O‘razaliyeva nigora abdulla qizi

|
O‘razaliyeva nigora abdulla qizi
|
bet | 1/7 | Sana | 22.11.2023 | Hajmi | 64,92 Kb. | | #102999 |
Bog'liq MD
O‘ZBEKISTON RESPUBLIKASI
OLIY TA’LIM, FAN VA INNOVATSIYALAR VAZIRLIGI
TERMIZ IQTISODIYOT VA SERVIS UNIVERSITETI
MAGISTRATURA BO‘LIMI
O‘RAZALIYEVA NIGORA ABDULLA QIZI
“BOSHLANG’ICH SINF O’QUVCHILARINING MILLIY QADRIYATLARGA BO’LGAN MUNOSABATINI SHAKLLANTIRISH METODIKASI”
70110501- Ta’lim va tarbiya nazariyasi va metodikasi (Boshlang‘ich ta’lim )
Ilmiy rahbar: p.f.f.d (Phd) O.Xolov
Ixtisoslik shifiri: 70110501- Ta’lim-tarbiya nazariyasi va metodikasi (Boshlang‘ich ta’lim )
Ish bajarilayotgan tashkilot: Termiz iqtisodiyot va servis universiteti
M U N D A R I J A
KIRISH
I BOB BOSHLANG‘ICH SINF O‘QUVCHILARINING MILLIY QADRIYATLARGA BO‘LGAN MUNOSABATINI SHAKLLANTIRISH METODIKASINING NAZARIY-METODOLOGIK ASOSLARI
Boshlang‘ich sinf o‘quvchilarining milliy qadriyatlarga bo‘lgan munosabatini shakllantirishning ilmiy-nazariy asoslari
Boshlang‘ich sinf o‘quvchilarining milliy qadriyatlarga bo‘lgan munosabatini shakllantirish metodikasining mavjudlik holati
Birinchi bob bo‘yicha xulosa
K I R I SH
Magistrlik dissertatsiyasi mavzusining asoslanishi va uning dolzarbligi. Jahonni qamrab olayotgan globalizatsiya jarayoni inson ongi va tafakkuriga bevosita o‘z ta’sirini o‘tkazib kelmoqda. Yoshlar ongida milliy qadriyatlar ruhida tarbiyalash bugungi kuning dolzarb muammolaridan biri ekanligini Muhtaram Prezidentimiz ham o‘z so‘zlarida ta’kidlab turibdi. “Bizning havas qilsa arziydigan tariximiz bor. Havas qilsa arziydigan ulug‘ ajdodlarimiz bor. Havas qilsa arziydigan beqiyos boyliklarimiz bor. Men ishonamanki, Xudo xohlasa, havsa qilsa arziydigan buyuk kelajagimiz ham, albatta, bo‘ladi”1, degan edi Muhtaram Prezidentimiz Toshkent shahri vakillari bilan saylovoldi uchrashuvidagi nutqida.
Kundalik moddiy hayotni yaxshilash va qulaylashtirish uchun yaratilgan barcha texnologiyalar insonni ham aqlan, ham jismonan kam kuch sarflashga, buning natijasida ayniqsa kichik yoshdagi bolalar, maktab o‘quvchilarida tafakkur rivojlanishiga salbiy ta’sir ko‘rsatmoqda. Ularning jismoniy va aqliy o‘yinlardan ko‘ra virtual o‘yinlarni avfzal ko‘rayotgani bunga yaqqol misoldir. Mustaqil fikrlashga o‘rgatadigan zamonaviy metodlardan foydalanish lozimki, bu metodlar boshlang‘ich sinf o‘quvchilarida zamonaviy ta’limda milliy qadriyatlarni o‘zida mujassam etishi lozim.
O‘zbekistonda kadrlar tayyorlashning sifat darajasini oshirish, xalqaro baholash dasturlari talabiga javob bera oladigan o‘quvchilarni tarbiyalash, o‘quv jarayoniga xalqaro ta’lim standartlariga asoslangan ilg‘or pedagogik texnologiyalar, o‘quv dasturlari va o‘quv-uslubiy materiallarini keng joriy qilish, ta’lim oluvchilar, pedagog kadrlarni zamonaviy kasbiy bilimlarini oshirish va o‘quvchilarda buyuk ajdodlarining boy ma’naviy merosi chuqur o‘rganishi orqali milliy qadriyatlarga asoslagan yangi bir avlodni voyaga yetkazishdek ustuvor vazifani qo‘ymoqda.
Respublikamizning ta’lim sohasini isloh qilishdagi sa’y harakatlaridan biri – bu pedagog kadrlarning zamon talablariga hamnafas tarzda faoliyat yuritishlari, har tomonlama rivojlangan komil shaxsni tarbiyalashga doir chuqur bilim, ko‘nikma, malakaga ega bo‘lishlarini talab etmoqda. Ayniqsa umumta’lim maktablarida o‘quvchi-yoshlarning milliy qadriyatlarga qiziqishini rivojlantirishga bo‘lgan ijtimoiy ehtiyoj vujudga kelmoqdaki, shu asosida izlanishlar olib borish talab etilmoqda. Shu bilan bir qatorda milliy qadriyatlar tushunchasini ilmiy nuqtai nazardan asoslaganda turlicha fikr va qarashlarning, ma’lum bir xulosaga kelinmaganligi magisrlik dissertatsiya ishimiz mavzusi dolzarbligining yana bir ko‘rinishi hisoblanadi.
|
| |